joelniklaus/EU_Wikipedias huggingface dataset:
Καστανιά Ευρυτανίας

Η Καστανιά είναι ένα ορεινό χωριό που βρίσκεται στον Νομό Ευρυτανίας σε υψόμετρο 910 μέτρα. Έχει πληθυσμό 179 κατοίκους, σύμφωνα με την απογραφή του 2011, αποτελεί την Τοπική Κοινότητα Καστανιάς και ανήκει στην Δημοτική Ενότητα Προυσού του Δήμου Καρπενησίου.

Γεωγραφία - Ιστορία 
Απέχει περίπου 45 χλμ. από την πρωτεύουσα του νομού Καρπενήσι και 327 χλμ. από την Αθήνα. Βρίσκεται στις πλαγιές του Παναιτωλικού όρους και κοντά στον Προυσό. Σύμφωνα με το πρόγραμμα Καποδίστριας υπαγόταν στον τέως Δήμο Προυσού. Αναγνωρίστηκε ως κοινότητα στις 31 Αυγούστου 1912.

Πιστεύεται πως ήταν η γενέτειρα του μοναχού Κυρίλλου Καστανοφύλλη. Μάλιστα, το 1864 έγινε συμπλοκή μεταξύ των κατοίκων της Καστανιάς και εκείνων του χωριού Απόκουρου. Ακόμα, περίπου 6 χλμ. νοτιοδυτικά του χωριού βρίσκεται η Αποκλείστρα, που πιστεύεται πως βρισκόταν το μαντείο του Οδυσσέα. Εκεί, βρήκαν τραγικό θάνατο κάτοικοι του χωριού, όταν κρύφτηκαν από τα στρατεύματα του Ομέρ Βρυώνη και προτίμησαν τον θάνατο παρά την υποταγή τους στους Τούρκους. Τέλος, υπάρχουν οκτώ εκκλησίες στο χωριό.

Παραπομπές

Πηγές 
 Ιστοσ. kastanea.net, Ιστορία

Χωριά του νομού Ευρυτανίας
Δήμος Καρπενησίου
Δήμος Προυσού
Πελούζο Ζακύνθου

Το Πελούζο είναι ακατοίκητη νησίδα του Ιονίου πελάγους στον κόλπο του Λαγανά στην νότιο-ανατολική ακτή της Ζακύνθου. Το Πελούζο απέχει ένα ναυτικό μίλι από την ακτή και αποτελεί μέρος του εθνικού θαλάσσιου πάρκου Ζακύνθου μέρος ωοτοκίας της θαλάσσιας χελώνας καρέτα καρέτα που είναι ενταγμένο στο πρόγραμμα φύση 2000 (Natura 2000). 

Επί ενετοκρατίας ανήκε στην καθολική μονή του Αγίου Φραγκίσκου όπου παραχωρήθηκε στον μοναχό Άγγελο Σαλβιάτη. Ο Σαλβιάτης έκτισε εκεί το 1705 μονή αφιερωμένη στην Θεοτόκο, της Ευαγγελίστριας, και τον ιερό ναό της Θεοτόκου, σήμερα διασώζονται ερείπια των κτισμάτων αυτών. Αργότερα η νήσος πέρασε στα χέρια της οικογένειας Κομούτου όπου ανήκει και σήμερα. Η μονή έπαθε μεγάλες ζημιές στον Β΄ Παγκόσμιο πόλεμο όπου βομβαρδίστηκε από τους Γερμανούς και καταστράφηκε ολοκληρωτικά στον σεισμό του 1953.

Πηγές 
 Λεωνίδα Ζώη, Λεξικόν Ιστορικόν και Λαογραφικόν Ζακύνθου, τόμος Α, Αθήνα 1963
 http://imerazante.gr/2013/07/05/67671

Νομός Ζακύνθου
Λιμενάρια Θάσου

Τα Λιμενάρια είναι κωμόπολη της Θάσου. Σύμφωνα με την απογραφή του 2011, έχει μόνιμο πληθυσμό 2.441 κατοίκους. Βρίσκονται στο νότιο τμήμα της νήσου, σε απόσταση 42 χλμ. από την πρωτεύουσα του νησιού. Αποτελεί παραθεριστικό προορισμό κατά τους θερινούς μήνες, ενώ στον οικισμό υπάρχει το Λαογραφικό Μουσείο Λιμεναριών, που το διευθύνει ο Πολιτιστικός Σύλλογος Λιμεναρίων «το Κάστρο».

Αθλητισμός 

Στον οικισμό έχει έδρα η τοπική ομάδα «Γ.Α.Σ. Αναγέννηση Λιμεναρίων», που αγωνίζεται στις κατηγορίες της Ένωσης Ποδοσφαιρικών Σωματείων Καβάλας.

Φωτοθήκη

Παραπομπές

Εξωτερικοί σύνδεσμοι 

 Επίσημη ιστοσελίδα δήμου Θάσου

Δήμος Θάσου
Νέα Βρασνά

Τα Νέα Βρασνά είναι παραθαλάσσια κωμόπολη του Νομού Θεσσαλονίκης και έδρα της τοπικής κοινότητας Βρασνών του Δήμου Βόλβης με πληθυσμό 2.577 κατοίκους (). Βρίσκονται στην ανατολική πλευρά των Μακεδονικών τεμπών, 70 χλμ ανατολικά της Θεσσαλονίκης. Οι ακτές της κωμόπολης βραβεύονται κάθε χρόνο με τη Γαλάζια Σημαία.

Ιστορικά στοιχεία
Η περιοχή άρχισε να αναπτύσσεται οικιστικά στα μέσα του 20ού αιώνα με την άνθηση του παραθαλάσσιου τουρισμού. Ο οικισμός απορρόφησε πολλούς κατοίκους του ορεινού οικισμού των Βρασνών και προσέλκυσε νέους από την ευρύτερη Βόρεια Ελλάδα να δημιουργήσουν τις παραθεριστικές του κατοικίες. Η ακτή των Νέων Βρασνών βραβεύεται κάθε χρόνο με τη Γαλάζια Σημαία.

Οικισμοί τοπικής κοινότητας Βρασνών

Νέα Βρασνά
Βρασνά
Παλιάμπελα

Εικόνες

Προσωπικότητες 
 Κωνσταντίνος Νάζης, τραγουδιστής

Δείτε επίσης 
 Βρασνά
 Ασπροβάλτα

Παραπομπές 

Κωμοπόλεις του νομού Θεσσαλονίκης
Δήμος Βόλβης
Νέα Ζίχνη

Η Νέα Ζίχνη είναι κωμόπολη της Περιφερειακής Ενότητας Σερρών και έδρα του Δήμου Νέας Ζίχνης..

Γεωγραφικά στοιχεία
Η Νέα Ζίχνη βρίσκεται προς τα νοτιοανατολικά όρια με την Περιφερειακή Ενότητα Δράμας και τη νότια πλαγιά του Μενοικίου όρους. Είναι κτισμένη νοτιοανατολικά των Σερρών σε απόσταση 27 χλμ. από το κέντρο τους και νοτιοδυτικά της Δράμας στα 41 χλμ., ενώ νότια περνάει η ΕΟ 12 Σερρών - Δράμας. Σύμφωνα με την απογραφή 2011 ως οικισμός έχει πληθυσμό 2.530 κατοίκους και είναι ο τρίτος μεγαλύτερος οικισμός μετά την Αλιστράτη και το Ροδολίβος. Σε χαμηλό λόφο της βορειοανατολικής άκρης της Νέας Ζίχνης, στη τοποθεσία "Θολό", έχουν βρεθεί επιφανειακά ευρήματα νεολιθικής εποχής, καθώς και ευρήματα από τους ρωμαϊκούς έως τους μεταβυζαντινούς χρόνους. Ενδιαφέρον παρουσιάζει το κτίριο της καπναποθήκης, που υπήρξε Γυμνάσιο και από το 1994 έχει χαρακτηριστεί ως ιστορικό διατηρητέο μνημείο γιατί "πρόκειται για χαρακτηριστικό δείγμα βιομηχανικής αρχιτεκτονικής, σημαντικό για τη διατήρηση μαρτυριών της ιστορίας του οικισμού και της τοπικής αρχιτεκτονικής"

Ιστορικά στοιχεία

Αρχαιότητα
Αρχικά η πόλη χτίστηκε στις όχθες της (αποξηραμένης τώρα) λίμνης του Αχινού (αρχαία Κερκινίτιδα). Το αρχαίο της όνομα ήταν Ίχνα. Ήταν πόλη παιονική, όπως και η Σίρις η Παιονική, που κατακτήθηκε από τους Μακεδόνες κατά τον 5ο αιώνα π.Χ. και γρήγορα αφομοιώθηκε στο μακεδονικό κράτος. Άλλη μία πόλη με το ίδιο όνομα, η επίσης παιονική Ίχνα αναφέρεται από τον Θουκυδίδη ανάμεσα στην Πέλλα και την Χαλάστρα. Το όνομα Ίχνα είναι παιονικό (οι Παίονες ήταν φύλλο γλωσσικά και εθνικά συγγενές με τους Έλληνες) και δένεται γλωσσολογικά και εννοιολογικά με την λέξη "ίχνος" δηλαδή το "πάτημα", το "σταθερό έδαφος", όνομα που ταιριάζει σε πόλεις κτισμένες στην αμουδιά ανάμεσα στην λίμνη (ή την θάλασσα) και στον ασταθή βάλτο. 

Δυο χιλιόμετρα περίπου νοτιότερα της Νέας Ζίχνης, στον πευκόφυτο λόφο «Τούμπα», εντοπίστηκε, με βάση διάφορα αρχαιολογικά ευρήματα (αγγεία, ανάγλυφα και νομίσματα), η θέση αρχαίου οικισμού που είχε ακμάσει σε όλη τη διάρκεια της αρχαιότητας. Η περιοχή από το 2012 έχει χαρακτηριστεί ως αρχαιολογικός χώρος.

Βυζαντινοί και νεότεροι χρόνοι
Η αυθεντική Ίχνα καταστράφηκε μάλλον από τους Βουλγάρους και ξαναχτίστηκε στους βυζαντινούς χρόνους σε πιο ασφαλή τοποθεσία, την σημερινή, μακρυά από την λίμνη του Αχινού και τον κάμπο. Τότε αρχίζει η μακροχρόνια ιστορία της βυζαντινής Ζίχνας. Στα οθωμανικά χρόνια ανήκε στον καζά των Σερρών στο σαντζάκι της Θεσσαλονίκης και ονομαζόταν Ζίχνε - Zihne. Το 1530 είχε 394 χριστιανικά και 35 μουσουλμανικά νοικοκυριά . Απελευθερώθηκε από τους Βουλγάρους κατά τον 2ο Βαλκανικό πόλεμο, το 1913, και ενσωματώθηκε στο ελληνικό κράτος μαζί με την πόλη των Σερρών. Παλιότερα έδρα του ομώνυμου δήμου και έδρα της πρώην επαρχίας Φυλλίδος. 
Η Νέα Ζίχνη είναι έδρα της Ιεράς Μητροπόλεως Ζιχνών και Νευροκοπίου.

Προσωπικότητες
 Γεννήθηκαν στην Νέα Ζίχνη
 Άγιος Θεόφιλος ο Μυροβλήτης

Παραπομπές

Εξωτερικοί σύνδεσμοι
 «Η Νέα Ζίχνη σε βίντεο από ψηλά» βίντεο 7,5 λεπτών στο YouTube.
 Η Νέα Ζίχνη στο https://www.youtube.com

Κωμοπόλεις του νομού Σερρών
Δήμος Νέας Ζίχνης
Γραμμένο Ιωαννίνων

Το Γραμμένο  είναι χωριό του νομού Ιωαννίνων. Βρίσκεται 12χλμ (σε ευθεία γραμμή) δυτικά των Ιωαννίνων. Αποτελεί το κεφαλοχώρι των Γραμμενοχωρίων που αριθμούν συνολικά 16 χωριά. Το χωριό ανήκει στον Δήμο Ζίτσας και ο πληθυσμός του είναι 176 κάτοικοι σύμφωνα με την απογραφή του 2011, ενώ με αυτήν του 2001 ήταν 320. 

Οι απογραφές πραγματικού πληθυσμού (de facto) μετά τον Β' Παγκόσμιο Πόλεμο είναι:

Προσωπικότητες 
Στο Γραμμένο γεννήθηκαν ο ευεργέτης Ζώης Καπλάνης και οι λόγιοι Λάμπρος Μάλαμας, Κωνσταντίνος Ασώπιος, Γεώργιος Κρανάς ή Αίσωπος και Σάπφειρος Χριστοδουλίδης. Επίσης από το Γραμμένο κατάγονταν οι ευεργέτες Ζωσιμάδες.

Εξωτερικοί σύνδεσμοι 
 Η θέση του χωρίου στη wikimapia
 Γραμμένο Ιωαννίνων

Παραπομπές 

Οικισμοί του Δήμου Ζίτσας
Μίλαν Γ΄ Ομπρένοβιτς

Ο Μίλαν Γ΄ (Milan Obrenović) (22 Αυγούστου 1854 - 11 Φεβρουαρίου 1901) από τον Οίκο των Ομπρένοβιτς, ήταν  πρίγκιπας της Σερβίας (1868-82) και μετά ως Μίλαν Α΄ βασιλιάς της Σερβίας (1882-89).

Βιογραφικά στοιχεία 
Πατέρας του ήταν ο Μίλος Ομπρένοβιτς, που ήταν ανιψιός του Μίλος ο οποίος έγινε πρίγκιπας της Σερβίας. Ο πατέρας του είχε πολεμήσει ως μισθοφόρος στον στρατό της Ρουμανίας και είχε πέσει το 1861 στο Βουκουρέστι στη μάχη εναντίον των Τούρκων. Μητέρα του ήταν η Έλενα-Μαρία Καταργίου, ευγενικής καταγωγής από την Ρουμανία.

Ο ανήλικός Μίλαν κηδεμονεύτηκε από τον μεγάλο θείο του Μίλος πρίγκιπα της Σερβίας και εγκαταστάθηκε σε νεαρή ηλικία στο Κραγκούγιεβατς, όπου και μεγάλωσε. Σπούδασε στο Λύκειο Λουί-λε-Γκραν στο Παρίσι. Νυμφεύτηκε τη Ναταλία Κέσκο, με την οποία όμως χώρισε το 1888. Τον μεγάλο θείο του Μίλος διαδέχθηκαν οι γιοί του Μίλαν Β΄ και Μιχάηλο στο πριγκιπάτο της Σερβίας.

Μετά την δολοφονία του Μιχάηλο το 1868, ο μικρός Μίλαν τον διαδέχτηκε: ο Μιχάηλο ήταν εξάδελφος του πατέρα του. Μέχρι την ενηλικίωσή του το 1872 διοίκησε ο Γιόβαν Ρίστιτς (Jovan Ristić), Πρωθυπουργός και αρχηγός του φιλελεύθερου κόμματος της Σερβίας. Το 1882 ανακήρυξε ότι το πριγκιπάτο αναβαθμίζεται σε βασίλειο.

Επί της βασιλείας του Μίλαν σχηματίστηκαν τα πρώτα πολιτικά κόμματα της Σερβίας. Τα σχέδια του Μίλαν περί αφοπλισμού των υπηκόων του οδήγησαν στα αιματηρά επεισόδια και την Εξέγερση του Τίμοκ.

Οικογένεια
Νυμφεύτηκε τη 2η εξαδέλφη του Ναταλία Κέσκο· και οι δύο ήταν απόγονοι των Στούρτζα και των Μπάλτσα (Balş), Φαναριωτών της Μολδαβίας. Ο Μίλαν είχε παιδιά:
 Αλέξανδρος, που τον διαδέχθηκε στο θρόνο της Σερβίας
 Σεργκέι.
Από την εκτός γάμου σχέση του με την ελληνίδα Αρτεμησία Ιωαννίδη από την Κωνσταντινούπολη είχε ένα φυσικό τέκνο:
 (νόθος) Γεώργιος 1889-1925, που μετά τη δολοφονία του ετεροθαλούς αδελφού του διεκδικούσε το θρόνο της Σερβίας. Χρησιμοποιούσε το όνομα Ομπρέν Χρίστιτς. Ο νόμιμος σύζυγος της μητέρας του ήταν ο Μίλαν Χρίστιτς, ιδιαίτερος γραμματέας του βασιλιά Μίλαν.

Αναφορές σε πηγές

Εικόνες

Βασιλείς της Σερβίας
Πρίγκιπες της Σερβίας
Οίκος των Ομπρένοβιτς
Εμμανουήλ Κωνσταντίνου (ευεργέτης)

Ο Εμμανουήλ Κωνσταντίνου (ή Κωνσταντίνος) ήταν Έλληνας ευεργέτης του Εθνικού Πανεπιστημίου, ο οποίος συνεισέφερε το ποσό των 92.000 δρχ. από την πώληση κτημάτων του.

Η καταγωγή του ήταν από την Θράκη. Ήταν έμπορος και είχε εγκατασταθεί στην Μανσούρα.

Παραπομπές

Βιβλιογραφικές αναφορές 
Σπυρίδων Λάμπρος (1896). Οι Ευεργέται και Καθηγηταί του Εθνικού Πανεπιστημίου. Αθήνα: Εστία.

Έλληνες ευεργέτες
Δημήτριος Μπερναρδάκης

Ο Δημήτριος Μπερναρδάκης (1799 - 28 Μαΐου 1870) ήταν Έλληνας έμπορος και ευεργέτης του Εθνικού Πανεπιστημίου.

Βιογραφία
Γεννήθηκε στο Ταϊγάνιο της Ρωσίας το 1799. Πατέρας του ήταν ο Γεώργιος Μπεναρδάκης, μητέρα του η Μαρία το γένος Αλφιεράκη. Η οικογένεια του πατέρα του αναγκάστηκε να καταφύγει και να εκπατριστεί στην Σμύρνη και από εκεί στην Ταϊγάνη της Ρωσίας, η δε της μητέρας του από την Πελοπόννησο στην Οδησσό.  

Ο μικρός Δημήτριος πήγε στο Ελληνικό Σχολείο στο Ταϊγάνιο, αλλά η εκεί εκπαίδευση φαίνεται ότι δεν ήταν αναπτυγμένη. Λόγω του στρατιωτικού επαγγέλματος του πατέρα του είχε ο προνόμιο της ευγενικής καταγωγής και, αφού φοίτησε στην στρατιωτική σχολή, κατατάχτηκε στις τάξεις του ενεργού στρατού. Πήρε προαγωγή ως τον βαθμό του υπολοχαγού. 

Σε ηλικία τριάντα χρονών αποσύρθηκε από τον στρατό και αποφάσισε να επιστρέψει στο Ταϊγάνιο κοντά στους γονείς του. Στο Ταϊγάνιο συνδέθηκε φιλικά με κάποια κυρία Βαφία, φιλάνθρωπη, και ερωτεύτηκε την ορφανή Άννα Κηπουρού. Τόσο η μητέρα του, όσο και η κυρία Βαφία εναντιώθηκαν στα σχέδια γάμου, που ο Δημήτριος αποφάσισε να γίνει οικονομικά ανεξάρτητος για να υλοποιήσει τα σχέδιά του. Παραιτήθηκε από τον στρατό και έπιασε δουλειά ως γραμματέας σε κατάστημα μονοπωλίου οινοπνευματωδών ποτών. Από εκεί και πέρα η τύχη του άλλαξε. Έγινε πλούσιος και ζήτησε το χέρι της αγαπημένης του Αννας. Διεύθυνε τις επιχειρήσεις του αφεντικού του, Κούζεν, και μετά από μια τετραετία αποχώρησε από τον συνεταιρισμό παίρνοντας μερίδιο δύο εκατομμύρια φράγκα. Μέσα σε λίγο διάστημα πολλαπλασίασε την περιουσία του και έγινε ένας από τους πλουσιότερος κατοίκους της Πετρούπολης. Επειδή ποτέ δεν ξέχασε ούτε τις περιπέτειες που είχε περάσει όταν ήταν φτωχός, αλλά και ούτε αυτούς που του είχαν στο παρελθόν φανεί γενναιόδωροι, έγινε ευεργέτης σε όσους του ζητούσαν την βοήθειά του. 

Δώρισε στην πατρίδα του μεγαλόδωρες οικονομικές ενισχύσεις, προώθησε σημαντικά την Ελληνική Βιβλιοθήκη του Πανεπιστημίου των Αθηνών, και την ανέγερση του Εθνικού Μουσείου. Με την δωρεά του αποπερατώθηκε το 1864 η οικοδόμηση και επισκευή του κτηρίου του Πανεπιστημίου, παίρνοντας την τελική του μορφή.Ίδρυσε δε και υποτροφίες για σπουδές στην Ελλάδα και στο εξωτερικό. Έκανε και δωρεές για τον εξοπλισμό της Εθνοφυλακής και την ανέγερση εκκλησιών.

Τελικά έχασε μεγάλο μέρος της περιουσίας του, όταν το 1865 οι συνθήκες χειροτέρεψαν. Απεβίωσε το 1870 στην Πετρούπολη.

Πηγές
 Δημήτριος Βερναρδάκης - Πανδέκτης

Εξωτερικοί σύνδεσμοι
 

Έλληνες ευεργέτες
Ρώσοι στρατιωτικοί
Ιωάννης Βαρύκας

Ο Ιωάννης Βαρύκας (; - 1871) ήταν Έλληνας ευεργέτης.

Βιογραφικά στοιχεία
Η καταγωγή του ήταν από την Θράκη. Γεννήθηκε στο Άργος, όπου ο παππούς του είχε καταφύγει καταδιωγμένος από την Κωνσταντινούπολη. Από παιδί έχασε τους γονείς του. Δεν έμαθε γράμματα και ακολούθησε το επάγγελμα του κρεοπώλη. Απεβίωσε στην Αθήνα στις 18 Αυγούστου 1871.

Κληροδότησε μεγάλες εκτάσεις στο Εθνικό Πανεπιστήμιο για την χρηματοδότηση υποτροφιών. Ενίσχυσε επίσης τον Εθνικό στόλο.

Πηγές
 
 

Έλληνες ευεργέτες
Τοξότης (αστρολογία)

Ο Τοξότης (♐) είναι αστρολογικό ζώδιο, το οποίο συνδέεται με τον αστερισμό του Τοξότη. Σύμφωνα με τον τροπικό ζωδιακό, ο Τοξότης καταλαμβάνεται από τον Ήλιο από 22 Νοεμβρίου μέχρι 21 Δεκεμβρίου. Στον αστρικό ζωδιακό, ο αστερισμός καταλαμβάνεται κατά την περίοδο από 16 Δεκεμβρίου έως 14 Ιανουαρίου. Το ζώδιο απέναντι από τον Τοξότη είναι οι Δίδυμοι.

Μυθολογία 
Το ζώδιο του Τοξότη παριστάνει τον προστάτη του κυνηγιού και των κυνηγών Κένταυρο Χείρωνα, γιο του Κρόνου, που τον γέννησε με την Ωκεανίδα Φιλύρα, αφού μεταμορφώθηκε σε άλογο.

Εξωτερικοί σύνδεσμοι
 

Αστρολογία
Λέων (αστρολογία)

Ο Λέων (♌) είναι αστρολογικό ζώδιο, το οποίο και συνδέεται με τον αστερισμό του Λέοντα. Σύμφωνα με τον τροπικό ζωδιακό, ο Λέων καταλαμβάνεται από τον Ήλιο από 23 Ιουλίου μέχρι 23 Αυγούστου. Στον αστρικό ζωδιακό, ο αστερισμός καταλαμβάνεται κατά την περίοδο από 16 Αυγούστου έως 15 Σεπτεμβρίου. Το ζώδιο απέναντι από το Λέοντα είναι ο Υδροχόος.

Μυθολογία 
Το ζώδιο του Λέοντα συμβολίζει το λιοντάρι της Νεμέας, που γεννήθηκε από την ένωση της Χίμαιρας με τον Όρθρο, γιο του Τυφώνα και της Έχιδνας.

Παραπομπές

Εξωτερικοί σύνδεσμοι
 

Αστρολογία
Μπρίσμπεϊν

Το Μπρίσμπεϊν ή Βρισβάνη (, ) είναι η πρωτεύουσα και μεγαλύτερη πόλη της Αυστραλιανής πολιτείας του Κουίνσλαντ, καθώς και η τρίτη μεγαλύτερη της χώρας με πληθυσμό, βάση της απογραφή του 2016, 2.360.241 κατοίκους. Η πόλη βρίσκεται πάνω στον Ποταμό Μπρίσμπεϊν,κοντά στις ακτές του Ειρηνικού και πήρε το όνομά του από τον Σερ Τόμας Μπρίσμπεϊν, διοικητή της Νέας Νότιας Ουαλίας.

Ιστορία 
Η περιοχή κατοικήθηκε αρχικά από Αβορίγινες, οι οποίοι ονόμαζαν την περιοχή που βρίσκεται σήμερα το Μπρίσμπεϊν ως Μιαν-τζιν, που σημαίνει «περιοχή που μοιάζει με ακίδα». Μετά τον ευρωπαϊκό αποικισμό κατά τον 18ο και 19ο αιώνα, χτίστηκε στην περιοχή μια φυλακή, πριν ακόμα γίνει οικισμός. Κατά τον 19ο αιώνα, το Μπρίσμπεϊν έγινε οικισμός, ενώ στις 6 Ιουνίου 1859 δημιουργήθηκε η πολιτεία του Κουίνσλαντ, που είχε ως πρωτεύουσα το Μπρίσμπεϊν. Το 1930 ήταν μια σημαντική χρονιά για το Μπρίσμπεϊν, καθώς δημιουργήθηκαν πολλά δημόσια έργα, όπως η Γέφυρα Στόρι, το Δημαρχείο του Μπρίσμπεϊν και ο Ναός της Ανάμνησης, που είναι το κυριότερο μνημείο του πολέμου στην πόλη.

Κατά τον Β΄ Παγκόσμιο Πόλεμο, το Μπρίσμπεϊν ήταν κέντρο της προετοιμασίας των Συμμαχικών δυνάμεων. Το 1942 διεξήχθησαν επεισόδια μεταξύ Αμερικανών στρατιωτών και Αυστραλών πολιτών, που έγιναν γνωστά ως η Μάχη του Μπρίσμπεϊν. Το 1974 υπήρξαν σοβαρές ζημιές από πλημμύρες. Το 1982, το Μπρίσμπεϊν φιλοξένησε τους Αγώνες της Κοινοπολιτείας και το 1988, την Διεθνή Έκθεση.

Οικονομία 
Η πόλη παρουσιάζει μία εντελώς τυπική βρετανική διάρθρωση,με ένα κέντρο μεγάλης εμπορικής κίνησης και γύρω του πολλές εκτεταμένες συνοικίες. Άρχισε να αναπτύσσεται κυρίως ως λιμάνι εξαγωγής μεταλλευμάτων της ενδοχώρας της. Ακόμα και σήμερα αποτελεί σημαντικό λιμενικό κέντρο, αλλά η γειτνίαση ανθρακωρυχείων έδωσε μεγάλη ώθηση στις βιομηχανίες, με κυριότερες τη χαλυβουργία, τη μηχανουργία και τα είδη διατροφής.

Αδερφοποιημένες πόλεις 
 Αμπού Ντάμπι, Ηνωμένα Αραβικά Εμιράτα
 Καοσιούνγκ, Ταϊβάν
 Κόμπε, Ιαπωνία
 Ντέτζον, Νότια Κορέα
 Σεμαράνγκ, Ινδονησία
 Σενζέν, Κίνα
 Τσονγκίνγκ, Κίνα
 Χαϊντεραμπάντ, Ινδία
 Ώκλαντ, Νέα Ζηλανδία

Δείτε επίσης
Κρατική Βιβλιοθήκη της Κουίνσλαντ

Παραπομπές

Εξωτερικοί σύνδεσμοι
Ασγκαμπάτ

Το Ασγκαμπάτ (τουρκμ. Aşgabat) – είναι η πρωτεύουσα και πιο μεγάλη πόλη του Τουρκμενιστάν με πληθυσμό 1.031.992 (2012). Το όνομα της πρωτεύουσας, Ασγκαμπάτ, σε ελεύθερη μετάφραση σημαίνει «πόλη της αγάπης» ή «η πόλη όπου οικοδομήθηκε η αγάπη», που ετυμολογείται από το αραβικό ισκ που σημαίνει «αγάπη» με την περσική κατάληξη αμπάντ που σημαίνει «κατοίκησε» ή «οικοδομήθηκε». Η πόλη έχει τα δικαιώματα του βιλαέτιου.
Η πόλη ιδρύθηκε επίσημα στις 18 Ιανουαρίου 1881, ως οχυρό και πήρε το όνομά της από το τουρκμενικό χωριό σε αυτήν την τοποθεσία. Ορίστηκε επίσημα ως πρωτεύουσα της τουρκμενικής Σοβιετικής Σοσιαλιστικής Δημοκρατίας το 1924. Μεγάλο μέρος της πόλης καταστράφηκε από τον σεισμό του 1948, αλλά έκτοτε ανοικοδομήθηκε εκτενώς, τα τελευταία δε χρόνια υπό τον αυστηρό κανόνα της αστικής ανάπλασης με το όνομα "Λευκή Πόλη" του Saparmurat Niyazov, με αποτέλεσμα την κατασκευή μνημειωδών έργων από δαπανηρό λευκό μάρμαρο. Το αρδευτικό κανάλι Καρακούμ της σοβιετικής εποχής διασχίζει την πόλη, μεταφέροντας νερά από το Amu Darya από ανατολικά προς δυτικά. Από το 2019, η πόλη έχει αναγνωριστεί ότι έχει ένα από τα υψηλότερα έξοδα διαβίωσης στον κόσμο, κυρίως λόγω του πληθωρισμού και των εισαγωγών του Τουρκμενιστάν. 
Το Ασγκαμπάτ βρίσκεται στο νότιο Τουρκμενιστάν και απέχει 25 χλμ. από τα σύνορα με το Ιράν.

Αδελφοποιημένες πόλεις 

  Αλμπουκέρκι, Ηνωμένες Πολιτείες
  Άγκυρα, Τουρκία
  Νουρσουλτάν, Καζακστάν
  Κίεβο, Ουκρανία

Πόλεις με τις οποίες η Ασγκαμπάτ έχει υπογράψει σύμφωνο συνεργασίας:

  Γερεβάν, Αρμενία (από το 2014)

Δείτε επίσης
Εθνική Βιβλιοθήκη του Τουρκμενιστάν

Παραπομπές

Εξωτερικοί σύνδεσμοι 

Πόλεις του Τουρκμενιστάν
Πρωτεύουσες της Ασίας
Χόρχε Καρρασκόσα

Ο Χόρχε Καρρασκόσα, γεννημένος στις 15 Αυγούστου 1948 στο Βαλεντίν Αλσίνα του Μπουένος Άιρες, είναι πρώην Αργεντίνος διεθνής ποδοσφαιριστής.

Αγωνίστηκε ως αριστερός αμυντικός σε αριθμό αργεντίνικων συλλόγων (Μπάνφιλντ, Ροσάριο Σεντράλ και Ουρακάν), καθώς και την Εθνική Αργεντινής.

Καριέρα 
Ο Καρρασκόσα, ο οποίος έγινε γνωστός με το ψευδώνυμο El Lobo (« Ο Λύκος »), ξεκίνησε την καριέρα του το 1967 από την ΚΑ Μπάνφιλντ. Το 1970, πραγματοποίησε την πρώτη του διεθνή συμμετοχή με την Εθνική Αργεντινής και, παράλληλα, μεταγράφηκε στην ΚΑ Ροσάριο Σεντράλ, με την οποία και κατέκτησε το πρωτάθλημα Νασιονάλ το 1971.  

Το 1973, μεταγράφηκε στην ΚΑ Ουρακάν, με την οποία και αναδείχθηκε εκ νέου πρωταθλητής Αργεντινής, για την πρώτη του σεζόν στην ομάδα. Ο τίτλος αυτός του Μετροπολιτάνο ήταν ο πρώτος του συλλόγου από την επαγγελματικοποίηση του ποδοσφαίρου στην Αργεντινή το 1931. Η Ουρακάν, στην συνέχεια, αναδείχτηκε δευτεραθλήτρια του πρωταθλήματος το 1974 και το 1975, ενώ έφτασε ως τον δεύτερο και τελευταίο γύρο του Κόπα Λιμπερταδόρες του 1974. 

Με την εθνική ομάδα της χώρας, ο Καρρασκόσα κλήθηκε προκειμένου να λάβει μέρος στο Παγκόσμιο Κύπελλο του 1974, όπου η Αργεντινή αποκλείστηκε στην διάρκεια του δεύτερου γύρου. Αγωνίστηκε μόνο στις δύο τελευταίες αναμετρήσεις με αντιπάλους την Βραζιλία και την Ανατολική Γερμανία. Το 1976, ο Καρρασκόσα ήταν αρχηγός της Εθνικής Αργεντινής στην αναμέτρηση της τελευταίας με αντίπαλο την Πολωνία. Έναν χρόνο αργότερα, έθεσε τέλος στην καριέρα του ως διεθνής, έναν χρόνο προ του Παγκοσμίου Κυπέλλου, το οποίο διοργάνωνε η χώρα του, ως αντίδραση στις επιπτώσεις του Πραξικοπήματος του 1976 και της εγκαθίδρυσης στρατιωτικού δικτατορικού καθεστώτος. Αριθμούσε, στο τέλος της καριέρας του, συνολικό αριθμό 30 διεθνών συμμετοχών και ενός τέρματος.  

Αγωνίστηκε στην Ουρακάν ως την αποχώρησή του από την ενεργό δράση το 1979.

Διακρίσεις 
 Πρωτάθλημα Αργεντινής (2):
 Πρωταθλητής του Νασιονάλ το 1970 (ΚΑ Ροζάριο Σεντράλ) και του Μετροπολιτάνο το 1973 (ΚΑ Ουρακάν)
 Δευτεραθλητής του Μετροπολιτάνο το 1974 και το 1975 (ΚΑ Ουρακάν)

Παραπομπές 

Αργεντινοί ποδοσφαιριστές
Αμυντικοί ποδοσφαιριστές
Ποδοσφαιριστές Παγκοσμίου Κυπέλλου 1974
Ποδοσφαιριστές Ροσάριο Σεντράλ
Ποδοσφαιριστές Μπάνφιλντ
Ποδοσφαιριστές Κλουμπ Ατλέτικο Ουρακάν
Ποδοσφαιριστές Εθνικής Αργεντινής
Αλέξανδρος Α. Καντακουζηνός

Ο Αλέξανδρος Καντακουζηνός (1811 - 1884) ήταν πολιτικός της νεοσύστατης Ελλάδας και της Ρουμανίας.

Βιογραφικά στοιχεία 
Πατέρας του ήταν ο πρίγκηπας Αλέξανδρος Καντακουζηνός, του οποίου ήταν τελευταίο παιδί.

Γεννήθηκε ίσως περίπου το 1813 αν και συνηθέστερα αναφέρεται το 1811 . Το 1836, σε ηλικία είκοσι τριών χρονών, μπήκε στην διπλωματική υπηρεσία και παρέμεινε στο Υπουργείο Εξωτερικών μέχρι το 1839, όπου και μετεγκαταστάθηκε στην Ρουμανία. Εκεί συνέχισε την πολιτική του σταδιοδρομία και έγινε πολλές φορές βουλευτής, Υπουργός Οικονομικών, Υπουργός Εξωτερικών, και μέλος του ανώτατου Συμβουλίου της Δικαιοσύνης στο Βουκουρέστι.

Παρασημοφορήθηκε επανειλημμένα από διάφορα κράτη, λαμβάνοντας τον Μεγαλόσταυρο της Ρωσίας, και τους ανώτερους Ταξιάρχες της Ελλάδας και της Ρουμανίας. 

Πέθανε ξαφνικά στις 8 Μαρτίου 1884 και θάφτηκε στην Ελλάδα.

Αναφορές

Έλληνες διπλωμάτες
Υπουργοί της Ρουμανίας
Τριαντάφυλλος Λαζαρέτος

Ο Τριαντάφυλλος Λαζαρέτος (1800 - 1884) ήταν Έλληνας αγωνιστής του 1821, στρατιωτικός και πολιτικός του νεοσύστατου ελληνικού κράτους, βουλευτής, πληρεξούσιος, υπουργός και πρόεδρος της Βουλής των Ελλήνων. Γεννήθηκε στην ΚΕΑ και είχε Κυθηραϊκή καταγωγή πολέμησε στη μάχη της Θήβας μαζί με το Γάλλο φιλέλληνα αξιωματικό  Κάρολο Φαβιέρο το 1826,στη μάχη Πάτρας το 1823 με την Ιονική φάλαγγα ,του Χαϊδαρίου το 1826, του Κρεμμυδίου το 1824  και της Καρυστού  το 1826 υπό τον Κρατάσσο .Επίσης πολέμησε  στη μάχη της Χίου το 1822.Εκλέχθηκε δύο φορές  βουλευτής και το 1865 και το 1869. Τιμήθηκε με τον αργυρό σταυρό των Ιπποτών συμμετείχε στα γεγονότα της τρίτης Σεπτεμβρίου ως λοχαγός όπως αναφέρει επίσημος κατάλογος και στην έξωση του Όθωνα όπου με 700 άντρες ως υποστράτηγος τότε έδιωξε τον Όθωνα πηγή απομνημονεύματα Γενναίου Κολοκοτρώνη και εφημερίδα Εμπρός.

Βιογραφικά στοιχεία 
Γεννήθηκε το 1800 στην Κέα όπως αναφέρει στην αυτοβιογραφία του στους προέδρους της βουλής των Ελλήνων ο πατέρας του γεννήθηκε στα Κύθηρα και ο Τριαντάφυλλος είχε ενετική υπηκοότητα εκτός την ελληνική όχι Οθωμανική γιατί ο πατέρας του Τριαντάφυλλου καταγόταν από τα κύθηρα ,.  Υπηρέτησε με τα άτακτα στρατεύματα για μια τετραετία, και μετά κατατάχτηκε στον στρατό. Ανήλθε μέχρι στον βαθμό του υποστράτηγου (1856) και κατόπιν του στρατηγού και πήρε μέρος και στα γεγονότα της τρίτης Σεπτεμβρίου για το σύνταγμα που συμμετείχε ως λοχαγός σχετική αναφορά στον επίσημο κατάλογο των επαναστατών ,καθώς και στην έξωση του Όθωνα 10 Οκτωβρίου 1862 που με 700 άντρες συμεττείχε στην έξωση του βασιλιά ως υποστράτηγος, σχετική αναφορά σε εφημερίδα εμπρός και στα απομνημονεύματα του Γεναίου Κολοκοτρωνή. Πήρε μέρος στις μάχες της Χίου το 1822, της Πάτρας με την Ιονική Φάλαγγα το 1823, στη Μάχη του Κρεμμυδίου το 1824 υπό τον Καρατάσσο, και στη μάχη της Καρύστου το 1826. Πολέμησε, επίσης, με τον Φαβιέρο στη μάχη της Θήβας το 1826 και στη μάχη του Χαϊδαρίου το 1826, και σε πολλά άλλα πολεμικά συμβάντα της Ελληνικής Επανάστασης. Τιμήθηκε δε με τον αργυρό σταυρό των Ιπποτών. Επίσης πρέπει να σημειωθεί ότι ο πρώτος που έδιωξε βασιλιά από την Ελλάδα ήταν ο Τριαντάφυλλος Λαζαρέτος αφού αυτός στην ουσία με 700 άνδρες συνέβαλε στην οριστική αποπομπή του Όθωνα από την Ελλάδα.

Μετά την αποστράτευσή του αναμίχθηκε με την πολιτική. Εκλέχθηκε δυο φορές βουλευτής Κέας στις εκλογές του 1865 και του 1869).  Διετέλεσε υπουργός επί των στρατιωτικών στην  Κυβέρνηση Αλέξανδρου Κουμουνδούρου Μαρτίου 1865 και στην Κυβέρνηση Αλέξανδρου Κουμουνδούρου Νοεμβρίου 1865. Το 1868 εκλέχθηκε πρόεδρος της Βουλής των Ελλήνων και το 1869 βουλευτής.Όσον αφορά την προσωπική του ζωή είχε ένα γιο και μία ψυχοκόρη από την Ήπειρο όπως αναφέρει χαρακτηριστικά ο μοναδικός συμβολαιογράφος των Αθηνών της τότε εποχής Βουτηράς.

Πέθανε στην Αθήνα την 1 Ιανουαρίου 1884.

Παραπομπές 

Αγωνιστές του 1821
Βουλευτές Κέας
Έλληνες υπουργοί Στρατιωτικών
Έλληνες αξιωματικοί του Στρατού Ξηράς
Ολοκληρωτισμός

Ως ολοκληρωτικό καθεστώς ορίζεται η ανελεύθερη πολιτειακή κατάσταση σε ένα κράτος. Το καθεστώς αυτό ελέγχει και κατευθύνει άμεσα ή έμμεσα τις κοινωνικές δραστηριότητες των ατόμων.  Η Χάνα Άρεντ ορίζει τον ολοκληρωτισμό ως ριζική καταστολή της πολιτικής και περιφρόνηση εκ μέρους της εξουσίας των ατομικών δικαιωμάτων του πολίτη και ως βασικό διακριτικό του τη διείσδυση της κεντρικής εξουσίας σε κάθε πτυχή της ατομικής ύπαρξης και δημιουργίας.  Συγκεκριμένα, καταργείται το κοινοβούλιο, φιμώνεται ο τύπος και επιβάλλεται αυστηρή λογοκρισία. 

Ολοκληρωτισμός είναι ένας όρος που χρησιμοποιείται από ορισμένους πολιτικούς επιστήμονες για να περιγράψει ένα πολιτικό σύστημα στο οποίο το κράτος κατέχει το σύνολο των εξουσιών πάνω από την κοινωνία και επιδιώκει να ελέγχει όλες τις πτυχές της δημόσιας και ιδιωτικής ζωής. Πολλοί μελετητές ποικίλων ιδεολογικών θέσεων και ακαδημαϊκού υπόβαθρου έχουν εξετάσει προσεκτικά τον ολοκληρωτισμό. Όλοι συμφωνούν, πάντως, ότι ο ολοκληρωτισμός επιδιώκει να κινητοποιήσει ολόκληρους πληθυσμούς στην υποστήριξη μιας επίσημης κρατικής ιδεολογίας, δεν ανέχεται δραστηριότητες που δεν στρέφονται προς τους κρατικούς στόχους, συνεπάγεται την καταστολή ή τον κρατικό έλεγχο των επιχειρήσεων, εργατικών συνδικάτων, εκκλησίας ή των πολιτικών κόμματων. Τέτοιου είδους καθεστώτα διατηρούνται στην εξουσία χρησιμοποιώντας τις ένοπλες δυνάμεις για τη καταστολή των αντιφρονούντων και παράλληλα με τη βοήθεια των μυστικών υπηρεσιών, του παρακράτους, των ελεγχόμενων μέσων μαζικής ενημέρωσης καθώς και με τον περιορισμό της ελεύθερης έκφρασης όπως τη συζήτηση, διαδήλωση και κριτική.

Ορισμός 
Ο ολοκληρωτισμός είναι μια μορφή πολιτεύματος, που θεωρητικά, απαγορευεύει οποιαδήποτε προσωπική ελευθερία και επιδιώκει να υποτάξει όλες τις πτυχές της ατομικής ζωής στην εξουσία του κράτους.

Διαφορές με τον αυταρχισμό 
Τα ολοκληρωτικά καθστώτα συνήθως έχουν μια ''καθοδηγητική'' ιδεολογία και καταπιέζουν τις παραδοσιακές κοινωνικές δομές ενω τα αυταρχικά καθεστώτα είναι ανεκτικά προς αυτά.

Παραπομπές 

Πολιτική φιλοσοφία
Εξτρεμισμός
Ιτέα Ροδόπης

Η Ιτέα μετονομασία βάσει ΦΕΚ 119/1957 (Τουρκικά: Has Köy (Χάσκιοϊ), Χατήσιον)  είναι ένας μειονοτικός (μουσουλμανικός) οικισμός, περίπου 3 χιλιόμετρα νότια της Κομοτηνής. Οικισμός με αρνητικό πρόσημο στη δημογραφική του ανάπτυξη από το 1981 -για το οποίο διαθέτουμε στοιχεία- έως το 2001, τελευταίο έτος απογραφής, είχε δραστική μείωση του πληθυσμού από 115 σε 71 άτομα.

Τόσο στον οικισμό όσο και στην ευρύτερη περιοχή του Δημοτικού διαμερίσματος πάνω από 70% του πληθυσμού καταγράφτηκε να ασχολείται με τη γεωργία και την κτηνοτροφία και παρατηρείται χαμηλό μορφωτικό επίπεδο .

Πρόσωπα 

 Ιμπραήμ Σερήφ: (1951 -) μουσουλμάνος θεολόγος και ιδιώτης Μουφτής.

Παραπομπές 

Χωριά του νομού Ροδόπης
Δήμος Κομοτηνής
Θερινοί Ολυμπιακοί Αγώνες 1908

Οι Θερινοί Ολυμπιακοί Αγώνες 1908, οι Αγώνες της 4ης Ολυμπιάδας της σύγχρονης εποχής, διοργανώθηκαν στο Λονδίνο του Ηνωμένου Βασιλείου από τις 27 Απριλίου έως και τις 31 Οκτωβρίου.

Συμμετέχουσες Χώρες 
Οι συμμετέχουσες χώρες ήταν 22. Αυτές ήταν:

Μετάλλια 
Οι χώρες που κατέκτησαν τα περισσότερα είναι:

Εξωτερικοί σύνδεσμοι 

 "London 1908". Olympic.org. Διεθνής Ολυμπιακή Επιτροπή.

Αθλητισμός στο Λονδίνο
Πολυαθλητικές διοργανώσεις το 1908
Θερινοί Ολυμπιακοί Αγώνες 1900

Οι Θερινοί Ολυμπιακοί Αγώνες του 1900, γνωστοί ως οι Αγώνες της 2ης Ολυμπιάδας, ήταν μία διεθνής αθλητική διοργάνωση που διεξήχθη το 1900 στο Παρίσι της Γαλλίας.

Αθλήματα 
Το Ολυμπιακό πρόγραμμα στο Παρίσι περιείχε 19 αθλήματα με συνολικά 85 αγωνίσματα.
Προστέθηκαν 13 νέα αθλήματα ενώ αφαιρέθηκε η άρση βαρών και η πάλη, αθλήματα τα οποία υπήρχαν στο πρόγραμμα των Ολυμπιακών της Αθήνας. Η κολύμβηση και η υδατοσφαίριση συμμετείχαν μαζί, ως άθλημα του υγρού στίβου.

Συνολικά τα αθλήματα ήταν τα εξής (ο αριθμός των αγωνισμάτων τους είναι στην παρένθεση):

Αθλήματα/Αγωνίσματα που καταργήθηκαν 
Στους Ολυμπιακούς του 1900, καθώς και στους Ολυμπιακούς των επόμενων χρόνων, υπήρξαν πολλά καταργημένα αθλήματα.

Κολύμβηση μετ' εμποδίων 
Το αγώνισμα εμφανίστηκε για μία και μοναδική φορά στους Ολυμπιακούς Αγώνες των Παρισίων, το 1900. Στο αγώνισμα αυτό, οι αθλητές έπρεπε να διασχίσουν 200 μέτρα, κολυμπώντας μέχρι έναν στύλο, σκαρφαλώνοντάς τον, συνεχίζοντας το κολύμπι, στη συνέχεια, σκαρφαλώνοντας πάνω από δύο βάρκες, κολυμπώντας κάτω από άλλες δύο και συνεχίζοντας το κολύμπι μέχρι τον τερματισμό.

Διελκυστίνδα 
Με ρίζες τους πρώτους αρχαίους Ολυμπιακούς, η διελκυστίνδα υπήρξε ολυμπιακό άθλημα το 1900, 1904, 1908, 1912 και 1920. Πρόκειται για ένα άθλημα που παίζεται μεταξύ δύο ομάδων, οι οποίες τραβούν ένα σκοινί, προσπαθώντας η μία να τραβήξει την άλλη προς το μέρος της.

Σκοποβολή σε ζωντανά περιστέρια 
Το αγώνισμα αυτό υπήρξε μόνο σε αυτούς τους Ολυμπιακούς και ήταν το μόνο αγώνισμα που σκοτώνονταν ζώα στους σύγχρονους Ολυμπιακούς. Πάνω από 300 πουλιά εξοντώθηκαν σε αυτούς τους αγώνες. Ο Βέλγος Λεόν Ντε Νουντέν κέρδισε το χρυσό μετάλλιο σκοτώνοντας 21 περιστέρια.

Τριπλούν άνευ φόρας 
Το άθλημα εμφανίστηκε μόνο το 1900 και το 1904. Και τα δύο χρυσά μετάλλια τα κέρδισε ο Αμερικανός Γιούρι Ρέι. Ήταν σαν ένα κανονικό άλμα εις τριπλούν, απλώς οι αθλητές δεν έπαιρναν καθόλου φόρα.

Μετάλλια 
Στην εμπρόσθια όψη, μια φτερωτή θεά που κρατάει δάφνες και στα δύο χέρια, σηκωμένα τα χέρια. Στο βάθος, από κάτω, θέα στην πόλη του Παρισιού και τα μνημεία της Παγκόσμιας Έκθεσης. Στο οπίσθιο μέρος, ένας νικητής αθλητής στέκεται σε βάθρο, κρατώντας ένα δάφνινο κλαδί στο δεξί του χέρι, σηκωμένο. Στο βάθος, ένα γήπεδο και η Ακρόπολη της Αθήνας.
Στους Αγώνες του 1900 δεν δόθηκαν χρυσά μετάλλια. Το μετάλλιο του νικητή ήταν χρυσό ασήμι, το μετάλλιο του 2ου ήταν ασημένιο, ενώ το μετάλλιο του 3ου ήταν χάλκινο. Η Διεθνής Ολυμπιακή Επιτροπή όρισε αναδρομικά τα χρυσά, αργυρά και χάλκινα μετάλλια για όσους κέρδισαν την 1η, 2η και 3η θέση αντίστοιχα, προκειμένου να εξισώσει τους αρχικούς Ολυμπιακούς Αγώνες σύμφωνα με τα τρέχοντα βραβεία.

Παρακάτω φαίνονται οι χώρες που κατέκτησαν μετάλλια:

Παραπομπές

Εξωτερικοί Σύνδεσμοι 

 "Paris 1900". Olympic.org. Διεθνής Ολυμπιακή Επιτροπή. 

 
Πολυαθλητικές διοργανώσεις το 1900
Θερινοί Ολυμπιακοί Αγώνες 1912

Οι Θερινοί Ολυμπιακοί Αγώνες 1912, οι Αγώνες της 5ης Ολυμπιάδας της σύγχρονης εποχής, διοργανώθηκαν στο Στοκχόλμη της Σουηδίας από τις 5 Μαΐου έως και τις 22 Ιουλίου.

Συμμετέχουσες χώρες 
Οι χώρες που συμμετείχαν στους αγώνες της 5ης Ολυμπιάδας ήταν 28. Στον παρακάτω πίνακα βλέπουμε τις χώρες (ο αριθμός των αθλητών σε παρένθεση).

Μετάλλια 
Παρακάτω φαίνονται οι χώρες που κατέκτησαν τα μετάλλια:

Εξωτερικοί σύνδεσμοι 

 "Stockholm 1912". Olympic.org. Διεθνής Ολυμπιακή Επιτροπή.

Πολυαθλητικές διοργανώσεις το 1912
Δανιήλ Κεραμεύς

Ο Δανιήλ Κεραμεύς (πέθανε στις 6 Απριλίου 1800) ήταν λόγιος μοναχός του 18ου αιώνα.

Βιογραφία
Σπούδασε στη Σχολή της Πάτμου και στην Πατριαρχική Ακαδημία της Κωνσταντινούπολης. Δίδαξε κυρίως στην Πάτμο (από το 1769) όπου και πέθανε το 1800. Τα έργα του «Γραμματική της Ελληνικής γλώσσης» και «Ερμηνεία εις το Δ' Βιβλίον της του Θεοδώρου Γαζή γραμματικής» εκδόθηκαν το 1870 στο τυπογραφείο του Νικολάου Γλυκή στη Βενετία ενώ έγραψε και το «Εγκώμιον Αικατερίνης Β'». Παραφράσεις και πραγματείες του Δανιήλ Κεραμέως που δεν είχαν εκδοθεί πριν την Μικρασιατική Καταστροφή φυλάσσονταν στη βιβλιοθήκη της Ευαγγελικής Σχολής Σμύρνης που πυρπολήθηκε το 1922.

Πηγές
Εγκυκλοπαίδεια Πάπυρος Λαρούς Μπριτάννικα, τ.28
http://ikee.lib.auth.gr/record/128018/files/GRI-2011-7616.pdf

Έλληνες μοναχοί
Έλληνες συγγραφείς
Έλληνες λόγιοι του 18ου αιώνα
Σκορπιός (αστρολογία)

Ο Σκορπιός (♏) είναι αστρολογικό ζώδιο, το οποίο συνδέεται με τον αστερισμό του Σκορπιού. Σύμφωνα με τον τροπικό ζωδιακό, ο Σκορπιός καταλαμβάνεται από τον Ήλιο από 23 Οκτωβρίου μέχρι 22 Νοεμβρίου. Στον αστρικό ζωδιακό, ο αστερισμός καταλαμβάνεται κατά την περίοδο από 16 Νοεμβρίου έως 15 Δεκεμβρίου. Το ζώδιο απέναντι από τον Σκορπιό είναι ο Ταύρος.

Μυθολογία 
Κατά την Ελληνική Μυθολογία ο Σκορπιός ήταν ακόλουθος της θεάς Άρτεμης και ο οποίος κατ΄ εντολή της φόνευσε τον Ωρίωνα. Συμφώνα και με μια άλλη μυθολογική εκδοχή ο Σκορπιός έγινε η αιτία της κατακεραύνωσης του Φαέθωνα από τον Δία.

Εξωτερικοί σύνδεσμοι
 

Αστρολογία
Mercedes-Benz W211

Το Mercedes-Benz W211, γνωστό και ως Mercedes E-Class W211, ήταν μεσαίο πολυτελές αυτοκίνητο της κατηγορίας E, που παρήχθη από τη γερμανική αυτοκινητοβιομηχανία Mercedes-Benz, από τον Ιανουάριο του 2002 έως το 2009 (ειδικότερα η εκδοχή station wagon από το 2003 έως το 2009), σε 1,5 εκατομμύριο αντίτυπα. Το μοντέλο ήταν διαθέσιμο με μια μεγάλη σειρά κινητήρων, τόσο βενζίνης, όσο και πετρελαίου, με χωρητικότητες από 1.8 έως 6.2 λίτρα και ιπποδυνάμεις από 102 έως 514 ίππους. Το 2006 κατασκευάστηκαν 1.996 αυτοκίνητα τα οποία ήταν τα μοναδικά Ε200 Kompressor στον κινητήρα 1.996 κυβικών εκατοστών, ενώ όλα τα άλλα Ε200 Kompressor έφεραν κινητήρα 1.796 κυβικών εκατοστών. Τα 1.996 αυτά αντίτυπα, όσα και ο κυβισμός τους, ονομάστηκαν Special Edition (S.E.) δηλαδή «Ειδική Έκδοση».

Το W211 αντικατέστησε το Mercedes-Benz W210 και τελικώς αντικαταστάθηκε τον Μάρτιο του 2009 από το Mercedes-Benz W212.

Ανανέωση του 2006 

Μέσα στο 2006, για τη σεζόν (model year) του 2007, το W211 υπέστη έντονη ανανέωση, προκειμένου να εκσυγχρονιστεί και, ταυτόχρονα, να αντιμετωπιστούν τα ζητήματα ποιότητας και αξιοπιστίας των αρχικών μοντέλων, που είχαν κλονίσει την εμπιστοσύνη των ιδιοκτητών και των υποψήφιων αγοραστών προς την εταιρεία. Στον εξοπλισμό, καθιερώθηκαν νέα στάνταρ και έξτρα στοιχεία εξοπλισμού, προκειμένου να αντέξει απέναντι στον ανταγωνισμό. Το σύστημα Pre-Safe έγινε στάνταρ, καθώς και τα ενεργά προσκέφαλα και το σύστημα ελέγχου πίεσης ελαστικών. Έξτρα ήταν το Intelligent Light System, με προβολείς με φώτα bi-xenon και 5 διαφορετικές λειτουργίες φωτισμού. Επίσης, υπήρξε επανασχεδιασμός στη μπροστινή γρίλια, στους εξωτερικούς καθρέφτες, στα μπροστινά και στα πίσω φώτα, στον εσωτερικό καθρέφτη, στον λεβιέ ταχυτήτων και στο τιμόνι. Συνολικά 29 εκδοχές μοντέλων ήταν τότε διαθέσιμες, από τις οποίες οι 16 ήταν στα σεντάν και οι 13 στα στέισον βάγκον.

Τεχνικά χαρακτηριστικά - Επιδόσεις                               
S.E. = Special Edition (Ειδική Έκδοση)

1 Μόνο ταξί 
2 Διαθέσιμο και σε τετρακίνητη έκδοση 4MATIC 
3 Ηλεκτρονικά περιορισμένη

Ασφάλεια 

Μια σημαντική παράμετρος ήταν ότι το ντεπόζιτο καυσίμων στην W211 και στις διαδόχους της, είχε μετακομίσει στο κέντρο του σασί και κάτω από τα πίσω καθίσματα, ενώ σε όλες τις προηγούμενες γενιές της E-Class από την W123, που εισήχθη το 1976, ήταν πάνω από τον πίσω άξονα. Η νέα αυτή διάταξη, μείωσε ακόμα περισσότερο την πιθανότητα έκρηξης και εκδήλωσης φωτιάς σε τυχόν οπίσθια πρόσκρουση. Επίσης, σε αντίθεση με την προκάτοχο E-Class W210, οι μπροστινοί πλευρικοί αερόσακοι προστασίας πλευρών (torso airbags) στην W211 και στις διαδόχους της, είχαν μεταφερθεί από τις πόρτες στα καθίσματα, με σκοπό την μέγιστη δυνατή προστασία ανεξαρτήτως από το πόσο μπροστά ή πίσω είχε τραβηχτεί το κάθισμα. Από τη διάδοχο W212, αυτή η μετακόμιση έγινε και στους πίσω πλευρικούς αερόσακους.

Παραπομπές

Εξωτερικοί σύνδεσμοι 

W211
Αυτοκίνητα πολυτελείας
Γερμανικά αυτοκίνητα
Φανταστική καταδίωξη

Φανταστική Καταδίωξη (αγγλικά: Innerspace) είναι ο τίτλος αμερικάνικης κωμωδίας φαντασίας του Τζόε Ντάντε με τους Ντένις Κουέιντ, Μάρτιν Σορτ.

Η ταινία απέσπασε Όσκαρ οπτικών εφέ.

Πλοκή
Ο Ταγκ Πέντελτον συμμετέχει σε ένα πείραμα σμίκρυνσης και οι επιστήμονες, αφού τον έχουν σμικρύνει, ετοιμάζονται να τον βάλουν στο σώμα ενός λαγού, μέσω μιας σύριγγας. Όμως, εκείνη τη στιγμή, κάποιοι άντρες εισβάλουν στο εργαστήριο και κλέβουν το μικροτσίπ που΄είναι απαραίτητο για να μεγαλώσει πάλι ο Ταγκ. Ένας επιστήμονας ξεφεύγει και για να σώσει τον Ταγκ, τον καρφώνει σε έναν ταμία ενός σούπερ μάρκετ. Τώρα ο Ταγκ και ο άτυχος ταμίας πρέπει να βρουν το δεύτερο μικροτσίπ για να μεγαλώσει ο Ταγκ, πριν τελειώσουν τα αποθέματα οξυγόνου του.

Συντελεστές
Σκηνοθέτης:  Τζόε Ντάντε
Ηθοποιοί: Ντένις Κουέιντ, Μάρτιν Σορτ, Μεγκ Ράιαν, Κέβιν Μακ Κάρθι
Έτος: 1987

Παραπομπές

Αμερικανικές ταινίες
Ταινίες παραγωγής Warner Bros.
Ταινίες του 1987
Αγγλόφωνες ταινίες
Ταινίες που κέρδισαν το Όσκαρ καλύτερων οπτικών εφέ
Αμερικανικές κωμικές ταινίες επιστημονικής φαντασίας
Φιλήμων και Βαυκίς

Ο Φιλήμων και η Βαυκίς ήταν σύμφωνα με την μυθολογία ένα ευσεβές ζευγάρι φτωχών γερόντων από τη Φρυγία, οι οποίοι ήταν οι μόνοι που φιλοξένησαν και περιποιήθηκαν το Δία και τον Ερμή όταν μεταμφιεσμένοι οι θεοί σε οδοιπόρους, και αφού είχαν γυρίσει πολλές χώρες συναντώντας την αδιαφορία και την εχθρότητα των ανθρώπων, έφτασαν στο σπίτι τους. Οι ευσεβείς γέροντες ήταν οι μόνοι που σώθηκαν από την πλημμύρα που προκάλεσαν οι θεοί για να τιμωρήσουν τους ανθρώπους για τη σκληρότητα τους και το σπίτι τους έγινε ναός και οι ίδιοι ορίστηκαν ιερείς. Η επιθυμία τους να πεθάνουν μαζί πραγματοποιήθηκε και ο Φιλήμων μεταμορφώθηκε σε δρυ και η σύζυγός του σε φιλύρα.

Πολλοί καλλιτέχνες του 15ου αιώνα και μετέπειτα εμπνεύστηκαν από τον μύθο αυτό (Μπραμαντίνο, Ρούμπενς, Ρέμπραντ κ.α.).

Ο αστεροειδής 1921 EE ανακαλύφθηκε το 1877 και βρίσκεται στην Κύρια ζώνη αστεροειδών. Αργότερα ονομάστηκε (172)Βαυκίς παίρνοντας το όνομα του από την Βαυκίδα.

Πηγή
 Εγκυκλοπαίδεια Πάπυρος Λαρούς Μπριτάννικα, τ.51

Πρόσωπα της ελληνικής μυθολογίας
Φρυγία
Θερινοί Ολυμπιακοί Αγώνες 1904

Οι Θερινοί Ολυμπιακοί Αγώνες 1904, οι Αγώνες της 3ης Ολυμπιάδας της σύγχρονης εποχής, διοργανώθηκαν στο Σεντ Λούις των Ηνωμένων Πολιτειών από την 1 Ιουλίου έως και τις 23 Νοεμβρίου. Η Ελλάδα κατέκτησε δυο μετάλλια με τον Περικλή Κακούση στην άρση βαρών (Α΄ Ολυμπιονίκης με 112 κιλά, επίδοση που αποτελούσε παγκόσμιο ρεκόρ) και Νικόλαο Γεωργαντά στο δίσκο (Γ΄ Ολυμπιονίκης με βολή 37, 68 μ.)

Πίνακας Μεταλλίων

Παραπομπές

Εξωτερικοί σύνδεσμοι 

 "St. Louis 1904". Olympic.org. Διεθνής Ολυμπιακή Επιτροπή.

Πολυαθλητικές διοργανώσεις το 1904
Καρκίνος (αστρολογία)

Ο Καρκίνος (♋) είναι αστρολογικό ζώδιο που συνδέεται με τον αστερισμό του Καρκίνου. Σύμφωνα με τον τροπικό ζωδιακό, ο Καρκίνος καταλαμβάνεται από τον Ήλιο από 21 Ιουνίου μέχρι 23 Ιουλίου (οι ημερομηνίες μπορεί να διαφέρουν κατά μία ημέρα, ανάλογα με τη χρονιά). Στον αστρικό ζωδιακό, ο αστερισμός καταλαμβάνεται κατά την περίοδο από 16 Ιουλίου έως 15 Αυγούστου. Το ζώδιο απέναντι από τον Καρκίνο είναι ο Αιγόκερως.

Μυθολογία 
Κατά την Ελληνική Μυθολογία, ο Καρκίνος είχε σταλεί από τη θεά Ήρα στην προστατευόμενή της Λερναία Ύδρα, ως βοηθός της εναντίον του Ηρακλή. Έτσι, ο παμμεγέθης Καρκίνος παρενοχλούσε τον Ηρακλή κατά τη φοβερή του μάχη εναντίον της Ύδρας.

Παραπομπές

Εξωτερικοί σύνδεσμοι
 

Αστρολογία
Γεώργιος Μεταξάς

Ο Γεώργιος Μεταξάς ήταν Έλληνας επαναστάτης στην εξέγερση της Κεφαλλονιάς το 1848. Κατάγεται από την ιστορική οικογένεια των Μεταξάδων.

Βιογραφικά στοιχεία
Γεννήθηκε στην Κεφαλλονιά. Αδελφός του ήταν ο Γεράσιμος και ο Σταύρος. Έγινε αρχηγός στην επανάσταση της Κεφαλλονιάς το 1848. Κυνηγήθηκε από τους Άγγλους, και καταδικάστηκε το 1849 ερήμην στην ποινή του θανάτου, επί του εγκλήματος της εσχάτης προδοσίας. 

Του δόθηκε χάρη το 1861, και έτσι επέστρεψε στην πατρίδα του.

Πηγές
 

Γεωργιος
Σταύρος Μεταξάς

Ο Σταύρος Μεταξάς ήταν Έλληνας επαναστάτης στην εξέγερση της Κεφαλλονιάς το 1848.

Βιογραφικά στοιχεία 
Γεννήθηκε στην Κεφαλλονιά. Αδελφός του ήταν ο Γεράσιμος και ο Γεώργιος. Έγινε αρχηγός στην επανάσταση της Κεφαλλονιάς το 1848. Κυνηγήθηκε από τους Άγγλους, και καταδικάστηκε το 1849 ερήμην στην ποινή του θανάτου, επί του εγκλήματος της εσχάτης προδοσίας. Κατέφυγε στην Μασσαλία και εγκαταστάθηκε εκεί διαπρέποντας επαγγελματικά ως οφθαλμίατρος.

Του δόθηκε χάρη το 1861.

Πηγές 
 Γεράσιμος Μεταξάς συνοπτικό βιογραφικό σημείωμα από το Ινστιτούτο Νεοελληνικών Ερευνών
 

Σταυρος
Κριός (αστρολογία)

Ο Κριός (♈) είναι αστρολογικό ζώδιο, το οποίο συνδέεται με τον αστερισμό του Κριού. Σύμφωνα με τον τροπικό ζωδιακό, ο Κριός καταλαμβάνεται από τον Ήλιο από 21 Μαρτίου μέχρι 20 Απριλίου (οι ημερομηνίες μπορεί να διαφέρουν κατά μία ημέρα, ανάλογα με τη χρονιά). Στον αστρικό ζωδιακό, ο αστερισμός καταλαμβάνεται κατά την περίοδο από 15 Απριλίου έως 15 Μαΐου. Το ζώδιο απέναντι από τον Κριό είναι ο Ζυγός.

Μυθολογία 
Το ζώδιο του Κριού συνδέεται με τον μύθο του Ιάσονα και με την αργοναυτική εκστρατεία για το χρυσόμαλλο δέρας.

Παραπομπές

Εξωτερικοί σύνδεσμοι
 

Αστρολογία
Ζυγός (αστρολογία)

Ο Ζυγός (♎) είναι αστρολογικό ζώδιο, το οποίο συνδέεται με τον αστερισμό του Ζυγού. Σύμφωνα με τον τροπικό ζωδιακό, ο Ζυγός καταλαμβάνεται από τον Ήλιο από 23 Σεπτεμβρίου μέχρι 23 Οκτωβρίου. Το ζώδιο απέναντι από το Ζυγό είναι ο Κριός.

Μυθολογία 
Μυθολογικά ο Ζυγός σχετίζεται με τη Θεά Δίκη και με την Νέμεσις. Για τους Αιγύπτιους σήμαινε την κρίση των ψυχών ενώπιον του Ανουβι όπου η καρδιά ζυγιζόταν κι αν ήταν ελαφρύτερη ενός πτερού οδηγούνταν ενώπιον του Οσίριδος.
Αν ήταν βαρύτερη καταστρεφόταν από την Αμμούτ. Αν το βάρος της καρδιάς εξισσοροπούσε τότε η ψυχή επανασαρκωνόταν ώστε να λάβει τα απαραίτητα γι'αυτήν μαθήματα.

Εξωτερικοί σύνδεσμοι
 

Αστρολογία
Γεώργιος Παράσχος

Ο Γεώργιος Παράσχος (Χίος 1822 – Αθήνα 1886) υπήρξε Έλληνας ποιητής του 19ου αιώνα.

Βιογραφικό σημείωμα 
Γεννήθηκε στη Χίο το 1822. Μικρότερος αδελφός του ήταν ο Αχιλλέας, επίσης σημαντικός ποιητής της εποχής του. Η σφαγή στην πατρίδα του, κατά την οποία έχασε δύο αδερφές, τους ανάγκασε να καταφύγουν στο Ναύπλιο. Ο πατέρας του συνέχισε να πολεμάει με τον Κολοκοτρώνη και τον Νικηταρά μέχρι το τέλος του αγώνα και τιμήθηκε με μετάλλιο και πολλές πληγές στο στήθος.

Διδάχτηκε τα Ελληνικά και Γαλλικά γράμματα από τον Λεόντιο στο Ναύπλιο και τον Γεννάδιο στην Αθήνα. Εξέδωσε την εφημερίδα Νίκη, και επιδόθηκε με τη δημοσιογραφία και την ποίηση, ενώ δούλεψε στη Βουλή και στον Κωλέττη ως γραμματέας. Ο πατριωτισμός του βραβεύτηκε σε διαγωνισμό του Υπουργείου Στρατιωτικών το 1865 για τη σύνθεση θουρίων. Ανήκει τους ποιητές της πρώτης μεταπαναστατικής γενιάς ή ψυχή των οποίων ήταν γεμάτη από τις μνήμες του αγώνα. Αυτό εξηγεί και τη μεγάλη φιλία που είχε αναπτύξει με τον ποιητή και αγωνιστή του 21 Ζαλοκώστα Γεώργιο. Τα περισσότερα ποιήματά του ήταν πατριωτικά εκθείαζαν τα επαναστατικά κινήματα στη Θεσσαλία και στην Ήπειρο στα χρόνια του Όθωνα και τους κρητικούς επαναστάτες που τους θεωρούσε άξιους συνεχιστές της επανάστασης του 1821. Ο Ξενόπουλος είπε γι αυτόν «Ήττο μια ελληνοπρεπής φυσιογνωμία, ανακαλούσα πολλά,ωραία και μεγάλα».

Απεβίωσε στην Αθήνα φορώντας τη φουστανέλα το 1886.

Έργα του

Θούρια 
 Ο Ύμνος της Κρήτης
 Εωθινόν
 Ο σκοπός
 Ο Εθνοφύλαξ

Δράματα 
 Ο Ολυμπιονίκης
 Ο Ερνάνης του Ουγκώ (μετάφραση)
Τα έργα του δεν εκδόθηκαν εν ζωή. Μια συλλογή τυπώθηκε από τον Δημαρά στο «Ποιηταί του ΙΘ΄ αιώνα.» Αθήνα, Αετός, 1954.

Μεταφράσεις έργων 
’’Ιλιάδα του Ομήρου στην καθαρεύουσα’’ (1885)

Επιπλέον βιβλιογραφία
Ετήσιον Ημερολόγιον του Έτους 1887/Βιογραφίαι

Πηγές 

 Γεώργιος Παράσχος συνοπτικό βιογραφικό σημείωμα από το Ινστιτούτο Νεοελληνικών Ερευνών
 Γεώργιος Παράσχος Βιογραφικό σημείωμα από το Εθνικό Κέντρο Βιβλίου.
 

Νεοέλληνες ποιητές
Παρθένος (αστρολογία)

Η Παρθένος (♍) είναι αστρολογικό ζώδιο, το οποίο συνδέεται με τον αστερισμό της Παρθένου. Σύμφωνα με τον τροπικό ζωδιακό, η Παρθένος καταλαμβάνεται από τον Ήλιο από 24 Αυγούστου μέχρι 22 Σεπτεμβρίου. Στον αστρικό ζωδιακό, ο αστερισμός καταλαμβάνεται κατά την περίοδο από 16 Σεπτεμβρίου έως 15 Οκτωβρίου. Το ζώδιο απέναντι από την Παρθένο είναι οι Ιχθύες.

Κατά την Ελληνική Μυθολογία το ζώδιο της Παρθένου συμβολίζει την Περσεφόνη, την κόρη του Δία και της Δήμητρας.

Παραπομπές

Εξωτερικοί σύνδεσμοι
 

Αστρολογία
Ταύρος (αστρολογία)

Ο Ταύρος (♉) είναι αστρολογικό ζώδιο που συνδέεται με τον αστερισμό του Ταύρου. Σύμφωνα με τον τροπικό ζωδιακό, ο Ταύρος καταλαμβάνεται από τον Ήλιο από 21 Απριλίου μέχρι 20 Μαΐου. Στον αστρικό ζωδιακό, ο αστερισμός καταλαμβάνεται κατά την περίοδο από 16 Μαΐου έως 15 Ιουνίου. Το ζώδιο απέναντι από τον Ταύρο είναι ο Σκορπιός.

Μυθολογία 
Ως σύμβολο, ο αστερισμός του Ταύρου παριστάνει τον λευκό ταύρο που βοήθησε τον Δια να αρπάξει τη νεαρή Ευρώπη που έπαιζε με τις φίλες της στις ακτές της πατρίδας της Φοινίκης και να τη μεταφέρει στην Κρήτη. Σε μία άλλη εκδοχή, ο ίδιος ο Δίας μεταμορφώθηκε σε Ταύρο, για να αρπάξει την όμορφη Ευρώπη.

Εξωτερικοί σύνδεσμοι
 

Αστρολογία
Τζιμ Στιούαρτ

Ο Τζιμ Στιούαρτ (James "Jim" Stewart) είναι παλαίμαχος Σκωτσέζος ποδοσφαιριστής που αγωνιζόταν στη θέση του τερματοφύλακα και νυν προπονητής τερματοφυλάκων.

Καριέρα

Ποδοσφαιρική καριέρα
Ο Στιούαρτ γεννήθηκε στις 9 Μαρτίου του 1954 στο Κιλγουίνινγκ της Σκωτίας και ξεκίνησε την καριέρα του το 1972 από την Κιλμάρνοκ, στην οποία αγωνίστηκε ως το 1978 όταν και πήρε μεταγραφή στην αγγλική Μίντλεσμπρο. Επόμενος σταθμός της σταδιοδρομίας του ήταν η Ρέιντζερς Γλασκώβης όπου έμεινε για 4 χρόνια ενώ αργότερα αγωνίστηκε στις Νταμπάρτον, Σεν Μίρρεν και Πάτρικ Θιστλ όπου και αποσύρθηκε από την ενεργό δράση.

Ο Στιούαρτ χρίστηκε δύο φορές διεθνής με την Εθνική Σκωτίας.Ήταν μάλιστα μέλος της ομάδας που έλαβε μέρος στο Μουντιάλ του 1974 χωρίς όμως να αγωνιστεί.

Προπονητική καριέρα
Μετά την απόσυρσή του από την ενεργό δράση ασχολήθηκε ως προπονητής τερματοφυλάκων αρχικά στην Κιλμάρνοκ και αργότερα στην Χαρτ οφ Μιντλόθιαν ενώ τώρα είναι προπονητής τερματοφυλάκων τόσο στην Ρέιντζερς Γλασκώβης όσο και στην Εθνική Σκωτίας.

Στατιστικά

Πηγές 

Στατιστικά καριέρας

Στιούαρτ Τζιμ
σ
Ποδοσφαιριστές Παγκοσμίου Κυπέλλου 1974
Ποδοσφαιριστές Εθνικής Σκωτίας
Ποδοσφαιριστές Ρέιντζερς Γλασκώβης
Ποδοσφαιριστές Μίντλεσμπρο Φ.Κ.
Ποδοσφαιριστές Κιλμάρνοκ ΦΚ
Ποδοσφαιριστές Εθνικής Σκωτίας Κ21
Ποδοσφαιριστές Σεντ Μίρεν ΦΚ
Αιγόκερως (αστρολογία)

Ο Αιγόκερως (♑) είναι αστρολογικό ζώδιο, το οποίο συνδέεται με τον αστερισμό του Αιγόκερω. Σύμφωνα με τον τροπικό ζωδιακό, ο Αιγόκερως καταλαμβάνεται από τον Ήλιο από 22 Δεκεμβρίου μέχρι 19 Ιανουαρίου. Στον αστρικό ζωδιακό, ο αστερισμός καταλαμβάνεται κατά την περίοδο από 15 Ιανουαρίου έως 14 Φεβρουαρίου. Το ζώδιο απέναντι από τον Αιγόκερω είναι ο Καρκίνος.

Μυθολογία 

Οι Πλατωνικοί ονόμαζαν τον Αιγόκερω «Πύλη των Θεών», γιατί πίστευαν ότι οι ανθρώπινες ψυχές, μετά το θάνατο των ανθρώπων, περνούσαν από το ζώδιο αυτό πριν φτάσουν στον ουρανό ενω σύμφωνα με μια άλλη μυθολογική εκδοχή, ο Αιγόκερως είναι ο Αιγίπαν, γιος του Δία και της Αίγης, συζύγου του τραγοπόδαρου θεού Πάνα. Από αυτούς τους δυο πήρε και το όνομά του (Αίγη + Παν).

Εξωτερικοί σύνδεσμοι
 

Αστρολογία
Υδροχόος (αστρολογία)

Ο Υδροχόος (♒) είναι αστρολογικό ζώδιο, το οποίο συνδέεται με τον αστερισμό του Υδροχόου. Σύμφωνα με τον τροπικό ζωδιακό, ο Υδροχόος καταλαμβάνεται από τον Ήλιο από 20 Ιανουαρίου μέχρι 18 Φεβρουαρίου. Στον αστρικό ζωδιακό, ο αστερισμός καταλαμβάνεται κατά την περίοδο από 15 Φεβρουαρίου έως 14 Μαρτίου. Το ζώδιο απέναντι από τον Υδροχόο είναι ο Λέων.

Μυθολογία 
Στην Ελληνική μυθολογία ο Υδροχόος παριστάνει τον Γανυμήδη που τον άρπαξε ο Δίας για να τον κάνει οινοχόο του στον Όλυμπο και να παίρνουν από τα χέρια του αυτός κι οι άλλοι θεοί το κρασί και το νέκταρ. Ο Δίας εγκατέστησε τον Γανυμήδη στον Όλυμπο ως οινοχόο των Θεών, γεγονός που προκάλεσε τη ζήλια της Ήρας, αλλά και της κόρης της Ήβης, η οποία ήταν μέχρι τότε οινοχόος των Θεών. Οι συνεχείς πιέσεις αυτών των δυο γυναικών ανάγκασαν τον Δία να μεταμορφώσει τον νεαρό ευνοούμενό του στον αστερισμό του Υδροχόου.

Εξωτερικοί σύνδεσμοι
 

Αστρολογία
Ιχθύες (αστρολογία)

Οι Ιχθύες (♓) είναι αστρολογικό ζώδιο, το οποίο συνδέεται με τον αστερισμό των Ιχθύων. Σύμφωνα με τον τροπικό ζωδιακό, οι Ιχθύες καταλαμβάνονται από τον Ήλιο από 19 Φεβρουαρίου μέχρι 20 Μαρτίου. Στον αστρικό ζωδιακό, ο αστερισμός καταλαμβάνεται κατά την περίοδο από 15 Μαρτίου έως 14 Απριλίου. Το ζώδιο απέναντι από τους Ιχθύες είναι ο Παρθένος.

Μυθολογία 
Σύμφωνα με την Ελληνική μυθολογία δυο Ιχθύες είναι τα δυο δελφίνια που συνόδευαν πάντα το Θεό της Θάλασσας Ποσειδώνα στις διάφορες μετακινήσεις του. Επίσης υπάρχει αναφορά πως συμβολίζουν τη Θεά Αφροδίτη και τον γιο της Έρωτα που πήραν τη μορφή  ψαριών, ώστε να ξεφύγουν από τους Τιτάνες κατά τη μάχη τους, και βούτηξαν στα νερά του Ευφράτη ποταμού.

Παραπομπές

Εξωτερικοί σύνδεσμοι
 

Αστρολογία